আজি কংগ্ৰেছৰ জ্যেষ্ঠ মুখপাত্ৰ অপূৰ্ব ভট্টাচাৰ্যই এখন সংবাদমেল আয়োজন কৰি পৰিৱৰ্তনৰ শ্ল'গান দিয়া বিজেপি চৰকাৰখনৰ বিৰুদ্ধে সমালোচনাত মুখৰ হৈ পৰে।
সংবাদমেলত মুখপাত্ৰ গৰাকীয়ে কয় যে বহু প্ৰতিশ্ৰুতি দিয়াৰ পিছতো কোনো এটা সিদ্ধান্ত ল'ব নোৱাৰা চৰকাৰখনক সহযোগিতা আগবঢ়াইছিল সমাজৰ মেৰুদণ্ড স্বৰূপ শিক্ষক সমাজে। কিন্তু ইয়াৰ বিপৰীতে পৰিৱৰ্তনকামী চৰকাৰখনে বিনা বেতনভূগী শিক্ষক সকলৰ জীৱনৰ অনিশ্চয়তা বঢ়াই তুলিলে।
সংবাদমেলতে তেওঁ ৰাজ্য চৰকাৰে দুটা বছৰ কাৰ্যকাল পাৰ হৈ যোৱাৰ পিছতো যোৱা ১৩ জুলাইত শিক্ষা বিভাগৰ আয়ুক্তই শিক্ষক সকল বৈধ নে অবৈধ প্ৰমাণিত কৰিবলৈ যিখন অধিসূচনা জাৰি কৰিলে সেই অধিসূচনা অযুক্তিকৰ আৰু অমানৱীয় বুলিও সদৰী কৰে।
গতিকে বৰ্তমান বিজেপি নেতৃত্বাধীন সোণোৱাল চৰকাৰক তেওঁলোকৰ নিৰ্বাচনী প্ৰতিশ্ৰুতি পালন কৰি শিক্ষক সকলক নিয়মীয়াকৰণৰ বাবে সংবাদমেলৰ জৰিয়তে দাবী জনায়।
লগতে তেওঁ এই শিক্ষক সকলৰ নিয়মীয়াকৰণৰ প্ৰক্ৰিয়া ২০১৬ চনৰ পূৰ্বৰ কংগ্ৰেছ চৰকাৰৰ আমোলৰ শেষৰখন কেবিনেট বৈঠকে সিদ্ধান্ত গ্ৰহণ কৰিছিল যদিও কাৰ্যকৰী কৰিবলৈ নৌপাওঁতেই ৰাজ্যত নিৰ্বাচনী অধিসূচনা ঘোষণা কৰা হ'ল বুলি কয়।
আনহাতে দীৰ্ঘদিন ধৰি বিনা বেতনে কৰ্মৰত শিক্ষকসকলৰ হতাশগ্ৰস্থতাই আত্মজাহৰ দৰে বেদনাদায়ক আৰু স্পৰ্শকাতৰ সিদ্ধান্ত ল'বলৈ তেওঁলোকক বাধ্য কৰাইছে বুলি সদৰী কৰি তেওঁ 'তেওঁলোকৰ এই আত্মজাহৰ সিদ্ধান্ত পৰিহাৰ কৰিবৰ বাবে সংবাদমেলৰ জৰিয়তে আহ্বান জনায়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
